Ριζική θεραπεία της οστεοαρθρίτιδας αποτελεί η ολική αρθροπλαστική του ισχίου, δηλαδή ολική αντικατάσταση της άρθρωσης με προθέματα. Η επέμβαση ξεκίνησε προ 50 ετών και έδωσε λύση σε εκατομμύρια ασθενών που μέχρι τότε ήταν λειτουργικά ανάπηροι.
Η ολική αρθροπλαστική του ισχίου είναι βαρειά επέμβαση με σημαντικό αριθμό επιπλοκών και αρκετό διάστημα αποκατάστασης.
Τα τελευταία χρόνια δυναμικά στο προσκήνιο μπαίνουν οι εγχειρήσεις μικρής επεμβατικότητας, δηλαδή με μικρές τομές και προσπελάσεις. 

Η **ΑΜΙS** (αρθοπλαστική μικρής επεμβατικότητας) είναι μέθοδος με πολύ μικρή τομή (μικρότερη των 10 εκατοστών) χωρίς τομή μυών ή τενόντων όπως στην κλασσική επέμβαση. Έτσι η μετεγχειρητική νοσηλεία είναι πολύ ελαφρύτερη, με σπάνιες επιπλοκές, ελάχιστες μεταγγίσεις και πολύ γρήγορη κινητοποίηση, από τη 2η ημέρα.
Η ΑΜΙS δεν μπορεί όμως να εφαρμοστεί σε όλους τους ασθενείς (σωματότυπος) και απαιτεί ειδικά εργαλεία κι εκπαιδευμένη στη μέθοδο χειρουργική ομάδα.

Η **SuperPath** είναι μια ελάχιστης επεμβατικότητας τεχνική για oλική αρθροπλαστική του ισχίου. Η λέξη *SuperPath* προέρχεται από τα αρχικά **Super**ior **P**ortal **A**ssisted **T**otal **H**ip. Δημιουργήθηκε και εξελίχθηκε από τον Jimmy Chow στο Phoenix της Arizona στις ΗΠΑ. Είναι η εξέλιξη και ο συνδυασμός των τεχνικών *Path* για την προετοιμασία της κοτύλης και *SuperCap* για την προετοιμασία του μηριαίου οστού κατά την Ολική Αρθροπλαστική του Ισχίου. Με την μέθοδο SuperPath γίνεται μικρή τομή στην οπίσθια πλάγια επιφάνεια του ισχίου και χωρίς διατομή μυών ή τενόντων και χωρίς εξάρθρημα του Ισχίου πραγματοποιείται η αντικατάσταση της άρθρωσης του Ισχίου με μεταλλικά εμφυτεύματα. Καθώς κανένας μυς δεν κόβεται και δεν αποκολλάται από το οστό, το τραύμα στα μαλακά μόρια είναι ελάχιστο, με αποτέλεσμα γρηγορότερη κινητοποίηση του ασθενούς, λιγότερο πόνο, λιγότερη αιμορραγία και ταχύτερη αποκατάσταση.

Παραπομπές
----------

1. 1 2  Qurashi Suleman, Jason Chinnappa, Pasquale Rositano και Stephen Asha (2016). «SuperPATH® Minimally Invasive Total Hip Arthroplasty. An Australian Experience». *Reconstructive Review* **6,2** (Ιούλιος). doi:10.15438/rr.6.2.139. ISSN 2331-2270. .
2. 1 2  Chow, James, Brad Penenberg και Stephen Murphy (2011). «Modified micro-superior percutaneously-assisted total hip: early experiences & case reports». *Current Reviews in Musculoskeletal Medicine* **4,3** (Σεπτέμβριος): 146–150. doi:10.1007/s12178-011-9090-y. ISSN 1935-9748. PMID 21789576. PMC PMC3261255. .
3. ↑  Della Torre, Paul K.; Fitch, David A.; Chow, James C. (2015-8). «Supercapsular percutaneously-assisted total hip arthroplasty: radiographic outcomes and surgical technique». *Annals of Translational Medicine* **3** (13): 180. doi:10.3978/j.issn.2305-5839.2015.08.04. ISSN 2305-5839. PMID 26366397. PMC PMC4543328. .
4. ↑  Cardenas-Nylander, Carlomagno; Bellotti, Vittorio; Astarita, Emanuele; Moya Gomez, Esther; Fernandez, Manuel Ribas (2016-05-14). «Innovative approach in total hip arthroplasty: supercapsular percutaneously-assisted». *Hip International: The Journal of Clinical and Experimental Research on Hip Pathology and Therapy* **26 Suppl 1**: 34–37. doi:10.5301/hipint.5000409. ISSN 1724-6067. PMID 27174058. .
5. ↑  Qurashi, Suleman; Chinnappa, Jason; Lord, Sarah J.; Nazha, Alan; Gordon, Jonathan; Chow, James (05 2017). «Driving After Microinvasive Total Hip Arthroplasty». *The Journal of Arthroplasty* **32** (5): 1525–1529. doi:10.1016/j.arth.2016.11.052. ISSN 1532-8406. PMID 28057395. .